Pritisak fluida
Pritisak fluida je pritisak u nekoj tački unutar fluida, kao što su voda ili zrak. Pojava pritiska u fluidu se dešava u slijedećim situacijama: u otvorenom sistemu, kao što je okean, bazen ili atmosfera; ili u zatvorenom sistemu, kao što je vodovod ili plinovod. Pritisak u otvorenim sistemima obično se može aproksimirati kao pritisak u "statičnim" uslovima (čak i u okeanima, gdje postoje valovi i struje), jer ta kretanja stvaraju zanemarljivu promjenu pritiska. Takva stanja se poklapaju sa principima statike fluida. Pritisak u bilo kojoj tački fluida koji se ne kreće se naziva hidrostatički pritisak. Zatvorena tijela u fluidu su u "statična", ako se fluid ne kreće, ili "dinamična," kada se fluid može kretati bilo u cijevi bilo pomoću kompresije zrakom iz zatvorenog spremnika (kompresor). Pritisak u zatvorenim sistemima se poklapa sa principima dinamike fluida. Veliki doprinos otkrivanju koncepata pritiska fluida imali su Blaise Pascal i Daniel Bernoulli.